Aalborg Kommune erkender, at trafikken ikke kører som den skal på Universitetsboulevarden, efter der er blevet udvidet med en busvej. Det skriver Nordjyske. I myldretiden hober bilerne sig op, og den store indfaldsvej er blevet til en flaskehals ved Sohngårdsholmsvej og Scoresbysundvej. Årsagen til de lange køer er, at der er bygget om og udvidet med en busvej under motorvejen ved Gigantium. Bustunnellen blev indviet lige før jul og betyder, at bilerne har kortere tid med grønt lys end tidligere. Aalborg Kommune erkender, at kødannelsen er for lang og vil nu forsøge at skabe mere fremdrift ved at justere på lyssignalerne.

Referat:
En ny busvej på Universitetsboulevarden får bilerne til at holde i kø.